RESOLUCIÓN do 21 de maio de 2025 pola que se dá publicidade dos beneficiarios das axudas concedidas durante o primeiro e segundo trimestre de 2024.
Instituto Galego de Promoción Económica — III. Outras disposicións — 30/05/2025

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, o Igape publicará as subvencións concedidas conforme as bases reguladoras das axudas do Igape no
Diario Oficial de Galicia
, expresando persoa beneficiaria, finalidade, contía e aplicación orzamentaria.
A persoa beneficiaria está sometida ás obrigas de información e difusión establecidas na regulamentación da UE, en particular as establecidas no anexo XII, punto 2.2 do Regulamento (UE) nº 1303/2013 do Parlamento Europeo e do Consello, do 17 de decembro de 2013 (DOUE L 347, do 20 de decembro), no caso das axudas cofinanciadas no marco do programa operativo Feder Galicia 2014-2020. E as establecidas no artigo 50 do Regulamento (UE) nº 2021/1060 do Parlamento Europeo e do Consello, do 24 de xuño de 2021, no caso de axudas cofinanciadas no marco do programa operativo Galicia Feder 2021-2027.
Así mesmo, o Igape tamén publicará as subvencións concedidas en vía de recurso ao abeiro das súas bases reguladoras, unha vez vistos os recursos interpostos contra as resolucións dos expedientes instruídos ao abeiro das súas bases reguladoras e tras propoñer para concesión os proxectos aprobados nos recursos estimados.
En virtude do exposto anteriormente,
Primeiro. Dar publicidade á relación de persoas beneficiarias das axudas concedidas polo Igape durante o primeiro e segundo trimestre de 2024, que figura como anexo I.
Segundo. Dar publicidade á relación de persoas beneficiarias das axudas concedidas polo Igape en vía de recurso durante o primeiro e segundo trimestre de 2024, que figura como anexo II.
Santiago de Compostela, 21 de maio de 2025
Norma reguladora: Resolución do 9 de maio de 2023 (DOG núm. 90, do 11 de maio) pola que se dá publicidade do acordo do Consello de Dirección que aproba as bases reguladoras do marco de apoio ao acceso ao crédito das pequenas e medianas empresas, instrumentadas mediante convenio coas sociedades de garantía recíproca e as entidades de crédito adheridas (financiamento Igape-pemes), e se procede á súa convocatoria en réxime de concorrencia non competitiva (código de procedemento IG535A).
Finalidade: facilitar o acceso ao financiamento por parte das pemes.
Aplicación orzamentaria: estas axudas serán financiadas con cargo á aplicación orzamentaria 09.A1-741A-7700 dos orzamentos do Instituto Galego de Promoción Económica.
Norma reguladora: Resolución do 18 de setembro de 2023 (DOG nº 185, do 28 de setembro) pola que se dá publicidade do acordo do Consello de Dirección que aproba as bases reguladoras das axudas ao investimento para infraestruturas locais (Programa centros de fabricación avanzada), susceptibles de seren cofinanciadas no marco do Programa Galicia Feder 2021-2027 e se procede á súa convocatoria en réxime de concorrencia competitiva (código de procedemento IG408C).
Finalidade: apoiar a posta en marcha de proxectos de infraestruturas locais de uso compartido que teñan como finalidade o desenvolvemento do contorno das empresas e os consumidores, e a modernización e o desenvolvemento da base industrial, co fin de mellorar a súa competividade.
Aplicación orzamentaria: estas axudas serán financiadas con cargo á aplicación orzamentaria 09.A1-741A-7700 dos orzamentos do Instituto Galego de Promoción Económica. Esta convocatoria é susceptible de ser cofinanciada no marco do Programa Galicia Feder 2021-2027, que ten unha taxa de cofinanciamento do Feder do 60 %, computándose como cofinanciamento nacional o cofinanciamento do 20 % mediante fondos propios da Comunidade Autónoma e o investimento privado elixible dos beneficiarios polo 20 % restante. En particular: obxectivo político 1; obxectivo específico 1.3; actuación 1.3.01; campo de intervención TI0021.
Norma reguladora: Resolución do 18 de setembro de 2023 (DOG nº 186, do 29 de setembro) pola que se dá publicidade do acordo do Consello de Dirección que aproba as bases reguladoras das axudas susceptibles de seren cofinanciadas pola Unión Europea no marco do Programa Galicia Feder 2021-2027 e dos préstamos parcialmente reembolsables para o financiamento dos proxectos de investimento empresarial, e se procede á súa convocatoria en réxime de concorrencia non competitiva (código de procedemento IG408A).
Finalidade: concesión de axudas ou de préstamos parcialmente reembolsables para o financiamento de proxectos de investimento empresarial das seguintes modalidades: I.1. Proxectos de investimento empresarial xerais. I.2. Proxectos de investimento en equipamento produtivo.
Aplicación orzamentaria: estas axudas serán financiadas con cargo ás aplicacións orzamentarias 09.A1-741A-7700 e 09.A1-741A-8310 dos orzamentos do Instituto Galego de Promoción Económica. Estas axudas son susceptibles de seren cofinanciadas pola Unión Europea no marco do Programa Galicia Feder 2021-2027, que ten unha taxa de cofinanciamento do Feder do 60 %, computando como cofinanciamento nacional o investimento privado elixible das persoas beneficiarias polo 40 % restante. En particular: obxectivo político 1; obxectivo específico 1.3; liña de actuación 1.3.01; campo de intervención TI0021.
Norma reguladora: Resolución do 27 de setembro de 2023 (DOG nº 192, do 9 de outubro) pola que se dá publicidade do acordo do Consello de Dirección que aproba as bases reguladoras das axudas ao investimento das pemes para a creación de centros dixitais de xestión remota (Programa centros dixitais) para o ano 2023, susceptibles de seren cofinanciadas no marco do Programa do Fondo de Transición Xusta de España 2021-2027 (FTX) e se procede á súa convocatoria en réxime de concorrencia competitiva (código de procedemento IG535B).
Finalidade: apoiar a posta en marcha de proxectos de creación de centros dixitais na provincia da Coruña que contribúan a nivel empresarial ou local a mellorar a dixitalización dos procesos empresariais distribuídos, contorno das empresas e os consumidores e a modernizar e desenvolver a base industrial.
Aplicación orzamentaria: estas axudas serán financiadas con cargo á aplicación orzamentaria 09.A1-741A-7700 dos orzamentos do Instituto Galego de Promoción Económica e cofinanciadas no marco do Programa do FTX de España 2021-2027, que ten unha taxa de cofinanciamento do 70 %, computando como cofinanciamento nacional o investimento privado elixible dos beneficiarios e, naquelas operacións en que a achega privada sexa só do 20 %, achegarase o cofinanciamento do 10 % mediante fondos propios da Comunidade Autónoma. En particular: obxectivo político ou obxectivos específico do FTX JSO8.1; prioridade P2; ámbito de intervención 036; actuación C04.
Norma reguladora: Resolución do 10 de outubro de 2023 (DOG nº 201, do 23 de outubro) pola que se dá publicidade do acordo do Consello de Dirección que aproba as bases reguladoras das axudas para a execución de accións de promoción exterior das empresas galegas (Galicia Exporta Empresas e Galicia Exporta Organismos Intermedios), e se procede á súa convocatoria para o ano 2023 en réxime de concorrencia non competitiva (código de procedemento IG622B).
Finalidade: incentivar a realización de accións de promoción exterior xeradoras de vantaxes competitivas que incidan na proxección e posicionamento das empresas galegas nos mercados internacionais. Así mesmo, preténdese incentivar a posta en marcha de plans de internacionalización mediante a realización de accións de promoción no exterior de modo conxunto favorecendo a cooperación empresarial e o aproveitamento de sinerxías entre varias empresas.
Aplicación orzamentaria: estas axudas serán financiadas con cargo ás aplicacións orzamentarias 05.A1-741A-7708 e 05.A1-741A-7814 dos orzamentos do Instituto Galego de Promoción Económica.
Norma reguladora: Resolución do 16 de outubro de 2023 (DOG núm. 202, do 24 de outubro) pola que se dá publicidade do acordo do Consello de Dirección que aproba as bases reguladoras das axudas para facilitar o financiamento da adquisición de uva polas adegas de elaboración de viño acollido ás denominacións de orixe e indicacións xeográficas protexidas vitivinícolas galegas para a campaña 2023, e se procede á súa convocatoria para o ano 2023 en réxime de concorrencia non competitiva (código de procedemento IG408F).
Finalidade: regular as condicións e o procedemento de tramitación das axudas para facilitar o financiamento da adquisición de uva polas adegas de elaboración de viño acollido ás denominacións de orixe e indicacións xeográficas protexidas vitivinícolas galegas para a campaña 2023.
Aplicación orzamentaria: estas axudas serán financiadas con cargo á aplicación orzamentaria 05.A1-741A-7700 dos orzamentos do Instituto Galego de Promoción Económica.
Norma reguladora: Resolución do 23 de novembro de 2023 (DOG nº 229, do 1 de decembro) pola que se dá publicidade do acordo do Consello de Dirección que aproba as bases reguladoras das axudas a startups, e se procede á súa convocatoria para o ano 2024 en réxime de concorrencia non competitiva (código de procedemento IG408G).
Finalidade: fomentar a actividade das startups galegas ou cun centro de traballo en Galicia subvencionando os gastos e investimentos en que incorran desde o 1 de xaneiro de 2024 ata a data da solicitude de axuda.
Aplicación orzamentaria: estas axudas serán financiadas con cargo á aplicación orzamentaria 09.A1-741A-7700 dos orzamentos do Instituto Galego de Promoción Económica.
Norma reguladora: Resolución do 5 de decembro de 2023 (DOG nº 232, do 7 de decembro) pola que se dá publicidade do acordo do Consello de Dirección que aproba as bases reguladoras dos obradoiros multidisciplinares de dixitalización, sustentabilidade e loxística avanzada para o ano 2024, e se procede á súa convocatoria en réxime de concorrencia competitiva (código de procedemento IG300H).
Finalidade: incentivar a creación de espazos de colaboración (obradoiros) entre empresas (mínimo 6) para explorar solucións tecnolóxicas e vías de colaboración na implementación de ferramentas dixitais, desenvolvemento e implantación de procesos ou produtos máis sustentables ou melloras a prol dunha función loxística máis avanzada e sustentable, así como oportunidades de hibridación intersectorial. Os obradoiros deben funcionar como xeradores de proxectos que, máis tarde, poden presentarse a convocatorias das axudas.
Aplicación orzamentaria: estas axudas serán financiadas con cargo á aplicación orzamentaria 09.A1-741A-7810 dos orzamentos do Instituto Galego de Promoción Económica.
Norma reguladora: Resolución do 18 de decembro de 2023 (DOG nº 6, do 9 de xaneiro) pola que se dá publicidade do acordo do Consello de Dirección que aproba as bases reguladoras das axudas para a contratación de xestores de internacionalización e se procede á súa convocatoria plurianual para os anos 2024, 2025 e 2026, en réxime de concorrencia non competitiva (código de procedemento IG638A).
Finalidade: facilitar a adquisición de competencias profesionais en materia de internacionalización e a incorporación ou reinserción ao mercado laboral de profesionais no ámbito do comercio exterior –priorizando os mozos sen ou con pouca experiencia e os sénior experimentados maiores de 45 anos en situación de desemprego–, ao mesmo tempo que se apoia as pemes galegas no seu proceso de internacionalización poñendo á disposición das pemes información sobre profesionais con formación especializada e unha subvención a fondo perdido para a súa contratación.
Aplicación orzamentaria: estas axudas serán financiadas con cargo á aplicación orzamentaria 09.A1-741A-4705 dos orzamentos do Instituto Galego de Promoción Económica.
Norma reguladora: Resolución do 22 de decembro de 2023 (DOG nº 10, do 15 de xaneiro) pola que se dá publicidade do acordo do Consello de Dirección que aproba as bases reguladoras de préstamos directos para o financiamento empresarial en Galicia, e se procede á súa convocatoria para o ano 2024 en réxime de concorrencia non competitiva (código de procedemento IG408B).
Finalidade: apoiar a posta en marcha das seguintes liñas de préstamos:
a) Préstamos para investimentos estratéxicos; b) Préstamos para financiar a operativa de centros tecnolóxicos, asociacións empresariais, fundacións e entidades que desenvolvan actividades económicas, actividades de I+D ou presten servizos de interese para o tecido empresarial galego; c) Préstamos para financiar a operativa da industria auxiliar naval; d) Préstamos para financiar circulante enmarcados nun proceso de reestruturación de débedas, para as empresas de transformación e comercialización de produtos da pesca e acuicultura, e para a industria manufactureira; e) Préstamos para financiar a implantación de empresas galegas no exterior.
Aplicación orzamentaria: estas axudas serán financiadas con cargo á aplicación orzamentaria 09.A1-741A-8310 dos orzamentos do Instituto Galego de Promoción Económica.
Norma reguladora: Resolución do 27 de decembro de 2023 (DOG nº 10, do 15 de xaneiro) pola que se dá publicidade do acordo do Consello de Dirección que aproba as bases reguladoras das axudas a servizos modulares de asesoramento especializado a empresas galegas prestados por entidades colaboradoras (programa Re-acciona), susceptibles de seren cofinanciadas pola Unión Europea no marco do Programa Galicia Feder 2021-2027, e se procede á súa convocatoria en réxime de concorrencia non competitiva (código de procedemento IG402A).
Finalidade: aprobar as condicións polas cales se rexerá a concesión de axudas destinadas a facilitar a execución dun conxunto de servizos profesionais por parte de entidades colaboradoras previamente seleccionadas mediante Resolución do 12 de decembro de 2023, DOG nº 241, do 21 de decembro).
Aplicación orzamentaria: estas axudas serán financiadas con cargo á aplicación orzamentaria 09.A1-741A-7700 dos orzamentos do Instituto Galego de Promoción Económica. A prestación destes servizos é susceptible de ser cofinanciada no marco do programa Galicia Feder 2021-2027, que ten unha taxa de cofinanciamento Feder do 60 %, e computa como cofinanciamento nacional o cofinanciamento do 20 %, mediante fondos propios da Comunidade Autónoma, e o investimento privado elixible dos beneficiarios polo 20 % restante. En particular: obxectivo político 1.; obxectivo específico 1.3., liña de actuación 1.3.04., ámbito de intervención 024.
Norma reguladora: Resolución do 27 de decembro de 2023 (DOG nº 14, do 19 de xaneiro) pola que se dá publicidade do acordo do Consello de Dirección que aproba as bases reguladoras das axudas para atracción de empresas a Galicia, susceptibles de seren cofinanciadas pola Unión Europea no marco do Programa Galicia Feder 2021-2027, e se procede á súa convocatoria en réxime de concorrencia non competitiva (código de procedemento IG408H).
Finalidade: financiamento de proxectos de investimento empresarial das seguintes modalidades:
I.1. Proxectos de investimento empresarial cun investimento subvencionable entre 800.000 € e 10.000.000 €.
I.2. Proxectos de investimento igual ou superior a 100.000 €, cunha creación de emprego de 25 ou máis postos de traballo de carácter indefinido a tempo completo.
Aplicación orzamentaria: estas axudas serán financiadas con cargo á aplicación orzamentaria 09.A1-741A-7700 dos orzamentos do Instituto Galego de Promoción Económica. A presente convocatoria é susceptible de ser cofinanciada pola Unión Europea no marco do Programa Galicia Feder 2021-2027, que ten unha taxa de cofinanciamento do Feder do 60 %, e computa como cofinanciamento nacional o investimento privado elixible das persoas beneficiarias polo 40 % restante. En particular: obxectivo político 1, obxectivo específico 1.3, liña de actuación 1.3.01, ámbito de intervención 021.
Norma reguladora: Resolución do 17 de xaneiro de 2024 (DOG núm. 15, do 22 de xaneiro) pola que se dá publicidade do acordo do Consello de Dirección que aproba as bases reguladoras do marco de apoio ao acceso ao crédito das pequenas e medianas empresas, instrumentadas mediante convenio coas sociedades de garantía recíproca e as entidades de crédito adheridas (financiamento Igape-pemes), e se procede á súa convocatoria para o ano 2024, en réxime de concorrencia non competitiva (código de procedemento IG535A).
Finalidade: facilitar o acceso ao financiamento por parte das pemes.
Aplicación orzamentaria: estas axudas serán financiadas con cargo á aplicación orzamentaria 09.A1-741A-7700 dos orzamentos do Instituto Galego de Promoción Económica.
Norma reguladora: Resolución do 8 de marzo de 2024 (DOG nº 52, do 13 de marzo) pola que se dá publicidade do acordo do Consello de Dirección que aproba as bases reguladoras das axudas Foexga (fomento das exportacións galegas), susceptibles de seren cofinanciadas pola Unión Europea no marco do programa Galicia Feder 2021-2027 (código de procedemento IG422B), así como a selección de entidades colaboradoras que participarán na súa xestión (código de procedemento IG422A), e se procede á súa convocatoria para o ano 2024, en réxime de concorrencia non competitiva.
Finalidade: Concesión de axudas Foexga (fomento das exportacións galegas), coa finalidade de incentivar e estimular o comercio exterior galego e a internacionalización das pemes galegas.
Aplicación orzamentaria: estas axudas serán financiadas con cargo á aplicación orzamentaria 09.A1-741A-7700 dos orzamentos do Instituto Galego de Promoción Económica. A convocatoria de axuda ten un custo de 2.380.000 € no marco do programa Galicia Feder 2021-2027, cunha taxa de cofinanciamento Feder do 60 %, computándose como cofinanciamento nacional polo 40 % restante, parte de cofinanciamento público do Igape e o investimento privado elixible dos beneficiarios. En particular: obxectivo político 1, prioridade P1A, obxectivo específico 1.3, actuación 1.3.03 e ámbito de intervención 021.
Norma reguladora: Resolución do 26 de novembro de 2020 (DOG nº 244, do 3 de decembro) pola que se dá publicidade do acordo do Consello de Dirección que aproba as bases reguladoras das axudas para a instalación, reforma e adaptación das terrazas dos establecementos de hostalaría e restauración e a adquisición de elementos de envasado e empaquetado para o servizo de consumo no domicilio, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia non competitiva para o ano 2021 (código de procedemento IG524E).
Finalidade: subvencionar as seguintes actividades: 1. Instalación, reforma e adecuación das terrazas dos establecementos de hostalaría e restauración, sitas en espazos públicos ou privados, na Comunidade Autónoma de Galicia. 2. Adquisición de envasado e empaquetado para o servizo de consumo no domicilio.
Aplicación orzamentaria: estas axudas serán financiadas con cargo á aplicación orzamentaria 09.A1-741A-7700 dos orzamentos do Instituto Galego de Promoción Económica e financiadas no marco do programa operativo Feder Galicia 14-20, que ten unha taxa de cofinanciamento do Feder do 80 %, computando como cofinanciamento nacional o investimento privado elixible dos beneficiarios polo 20 % restante. En particular: obxectivo temático 03; prioridade de investimento 03.04; obxectivo específico 03.04.01; actuación: 3.4.1.6; campo de intervención CE001; liña de actuación 07.
Norma reguladora: Resolución do 12 de xaneiro de 2022 (DOG nº 39, do 25 de febreiro) pola que se dá publicidade do acordo do Consello de Dirección que aproba as bases reguladoras das axudas para a internacionalización dixital das empresas galegas (Galicia Exporta Dixital 2022), financiadas no marco do eixe REACT-UE do programa operativo Feder Galicia 2014-2020, como parte da resposta da UE á pandemia da COVID-19, e se procede á súa convocatoria en réxime de concorrencia non competitiva (código de procedemento IG401D).
Finalidade: apoiar as empresas galegas no desenvolvemento e a implementación dun plan de internacionalización dixital de empresa e as necesidades específicas en materia de márketing dixital internacional.
Aplicación orzamentaria: estas axudas serán financiadas con cargo á aplicación orzamentaria 09.A1-741A-7708 dos orzamentos do Instituto Galego de Promoción Económica. Esta convocatoria finánciase ao 100 % no marco do eixe REACT-UE do programa operativo Feder Galicia 2014-2020, como parte da resposta da UE á pandemia da COVID-19. En particular: obxectivo temático 13, prioridade de investimento 13.01, obxectivo específico OE 20.01.02 – OE REACT-UE 2, actuación CPSO 20.1.2.7 e liña de actuación 75.
Norma reguladora: Resolución do 18 de maio de 2023 (DOG nº 105, do 5 de xuño) pola que se dá publicidade do acordo do Consello de Dirección que aproba as bases reguladoras das axudas á dixitalización Industria 4.0 para o ano 2023, susceptibles de seren cofinanciadas no marco do programa operativo Feder Galicia 2021-2027, e se procede á súa convocatoria en réxime de concorrencia competitiva (código de procedemento IG300C).
Finalidade: posta en marcha de proxectos de dixitalización cuxa finalidade sexa a implantación de solucións para o soporte dixital de procesos dunha empresa ou para proxectos de interconexión dixital de procesos entre unha empresa galega e outras empresas ou entre dúas ou máis empresas galegas como poden ser ordes de fabricación distribuída, sistemas de facturación, procesos entre un líder industrial cara ás pemes que conforman a súa cadea de valor.
Aplicación orzamentaria: estas axudas serán financiadas con cargo á aplicación orzamentaria 09.A1-741A-7700 dos orzamentos do Instituto Galego de Promoción Económica. A presente convocatoria é susceptible de ser cofinanciada no marco do programa operativo Feder Galicia 21-27, que ten unha taxa de cofinanciamento do Feder do 60 %, computando como cofinanciamento nacional o investimento privado elixible das persoas beneficiarias polo 40 % restante. En particular, obxectivo político 1, obxectivo específico 1.2, liña de actuación 1.2.01 e campo de intervención 013.